Document ID: 31984R2728

*****
ΚΑΝΟΝΙΣΜΟΣ (ΕΟΚ) αριθ. 2728/84 ΤΗΣ ΕΠΙΤΡΟΠΗΣ
της 27ης Σεπτεμβρίου 1984
για δεύτερη τροποποίηση των κανονισμών (ΕΟΚ) αριθ. 2268/84 και (ΕΟΚ) αριθ. 2278/84 όσον αφορά την τμηματική ποσότητα βουτύρου που μπορεί να αναληφθεί από τον αγοραστή και τον κατάλογο των χωρών προς τις οποίες δύναται να εξαχθεί το βούτυρο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,
Εκτιμώντας:
ότι το άρθρο 4 του κανονισμού (ΕΟΚ) αριθ. 2268/84 της Επιτροπής της 31ης Ιουλίου 1984 σχετικά με την ειδική πώληση βουτύρου παρέμβασης προς εξαγωγή προς ορισμένες χώρες και την τροποποίηση του κανονισμού (ΕΟΚ) αριθ. 1687/76 (3), όπως τροποποιήθηκε από τον κανονισμό (ΕΟΚ) αριθ. 2618/84 (4), προβλέπει ότι η ποσότητα βουτύρου που πωλήθηκε μπορεί να παραληφθεί από τον αγοραστή σε τμηματικές ποσότητες τουλάχιστον 20 τόνων· ότι, λαμβανομένων υπόψη των μέσων μεταφοράς που χρησιμοποιούνται συνήθως, η ποσότητα αυτή είναι υψηλή· ότι είναι σκόπιμο, κατά συνέπεια, να μειωθεί η ποσότητα αυτή· ότι η ίδια διάταξη υπάρχει στον κανονισμό (ΕΟΚ) αριθ. 2278/84 της Επιτροπής της 31ης Ιουλίου 1984 όσον αφορά την πώληση, σε καθορισμένη τιμή, του βουτύρου που προορίζεται για εξαγωγή, υπό μορφή «ghee», προς ορισμένους προορισμούς και την τροποποίηση του κανονισμού (ΕΟΚ) αριθ. 1687/76 (5), όπως τροποποιήθηκε από τον κανονισμό (ΕΟΚ) αριθ. 2618/84· ότι πρέπει, ως εκ τούτου, να τροποποιηθεί και ο εν λόγω κανονισμός κατά τον ίδιο τρόπο·
ότι πρέπει να τροποποιηθεί το παράρτημα του κανονισμού (ΕΟΚ) αριθ. 2268/84 και τα παραρτήματα του κανονισμού (ΕΟΚ) αριθ. 2278/84, για να ληφθούν υπόψη τα παραδοσιακά ρεύματα εξαγωγής·
ότι τα μέτρα που προβλέπονται στον παρόντα κανονισμόείναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2268/84 τροποποιείται ως εξής:
1. Στο άρθρο 4 παράγραφος 2, η ποσότητα «20 τόνων» αντικαθίσταται από την ποσότητα «15 τόνων».
2. Στο παράρτημα, ο προορισμός «Ισραήλ» καταργείται.
Άρθρο 2
Ο κανονισμός (ΕΟΚ) αριθ. 2278/84 τροποποιείται ως εξής:
1. Στο άρθρο 6 παράγραφος 1, η ποσότητα «20 τόνους» αντικαθίσταται από την ποσότητα «15 τόνους».
2. Στο παράρτημα Ι, ο προορισμός «Ισραήλ» καταργείται.
3. Στο παράρτημα ΙΙ, ο τίτλος και η πρώτη γραμμή αντικαθίστανται από το εξής κείμενο:
«Προϊόντα προς ενσωμάτωση
Σε 1 000 χιλιόγραμμα συμπυκνωμένου βουτύρου που περιέχει τουλάχιστον 99,5 % λιπαρές ουσίες του γαλακτος πρέπει να προστεθούν:»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 1984.

Labels: 3
17